b"\n_START_ARTICLE_\nQuincy Anton Promes\n_START_SECTION_\nFC Twente\n_START_PARAGRAPH_\nPromes va fer el seu debut a la Eredivisie amb el FC Twente l'11 d'abril de 2012, entrant com a substitut en el minut 81 en un empat 2-2 amb el AZ Alkmaar.\n_START_SECTION_\nGo Ahead Eagles\n_START_PARAGRAPH_\nEl 31 de juliol de 2012, Promes es va unir al Go Ahead Eagles de la segona divisi\xc3\xb3 dels Pa\xc3\xafsos Baixos a pr\xc3\xa9stec per a la temporada 2012/13.\n_START_SECTION_\nRetorn al FC Twente\n_START_PARAGRAPH_\nVa tornar al Twente per comen\xc3\xa7ar la campanya 2013/14 realitzant una molt bona temporada.\n_START_SECTION_\nSpartak de Moscou\n_START_PARAGRAPH_\nEl 8 d'agost de 2014, va ser transferit al Spartak de Moscou (R\xc3\xbassia) per 15 milions d'euros._NEWLINE_A la primera temporada amb el Spartak Moscou va marcar 13 gols i va repartir 3 assist\xc3\xa8ncies en 28 partits en la Lliga Premier de R\xc3\xbassia 2014-15._NEWLINE_La seg\xc3\xbcent temporada va jugar 30 partits a la Lliga Premier de R\xc3\xbassia 2015-16 en qu\xc3\xa8 va marcar 18 gols i va repartir 4 assist\xc3\xa8ncies._NEWLINE_En temporada 206/17, la tercera temporada amb l'esquadra russa, amb la qual va jugar 26 partits, va repartir 9 assist\xc3\xa8ncies i va marcar 12 gols en la Lliga Premier de R\xc3\xbassia 2016-17; a m\xc3\xa9s va disputar dos partits a la Lliga Europea de la UEFA 2016-17 per\xc3\xb2 no va marcar gols. Va jugar la Supercopa de R\xc3\xbassia marcant un gol en la vict\xc3\xb2ria 2-1 davant del Lokomotiv Moscou, guanyant el doblet de lliga i supercopa, guanyant els seus primers dos t\xc3\xadtols amb l'equip rus._NEWLINE_En la Temporada 2017-18, sent un dels jugadors m\xc3\xa9s cobejats d'Europa, va arribar als 100 partits en lliga amb l'equip rus. A la temporada va jugar 36 partits en totes les competicions, dels quals 26 a la Lliga Premier de R\xc3\xbassia 2017-18 en els quals va repartir 7 assist\xc3\xa8ncies i va marcar 15 gols, el que li va servir per ser el m\xc3\xa0xim golejador de la Lliga Premier de R\xc3\xbassia 2017-18; tamb\xc3\xa9 va jugar 5 partits a la Lliga de Campions 2017-18 aportant 2 gols i 2 assist\xc3\xa8ncies ajudant a l'equip a acabar tercer i poder classificar-se per a la UEFA Europa League 2017-18 en la qual va jugar dos partits i no va marcar gols i en la Copa de R\xc3\xbassia va jugar 3 partits i va marcar 3 gols.\n_START_SECTION_\nSevilla FC\n_START_PARAGRAPH_\nEl 31 d'agost de 2018 va fer oficial el seu fitxatge pel Sevilla FC per a les seg\xc3\xbcents cinc temporades i amb la cl\xc3\xa0usula de rescissi\xc3\xb3 m\xc3\xa9s alta de la hist\xc3\xb2ria del club sevill\xc3\xa0.\n_START_SECTION_\nSelecci\xc3\xb3 nacional\n_START_PARAGRAPH_\nVa fer el seu debut amb els Pa\xc3\xafsos Baixos al mar\xc3\xa7 de 2014 en un partit amist\xc3\xb3s enfront de Fran\xc3\xa7a."